**Naziv obveznika: OSNOVNA ŠKOLA SVETA MARIJA**

**Poštanski broj i sjedište: 40326 Sveta Marija**

**Adresa: Andrije Habuša 29/A**

**Šifra općine: 607**

**Broj RKP: 14291**

**Matični broj: 1329472**

**OIB: 78930696863**

**Razina: 31**

**Razdjel: 000**

**Šifra djelatnosti: 8520**

**BILJEŠKE**

**UZ FINANCIJSKA IZVJEŠĆA**

**01.01.-31.12.2021.**

**Obrazac PR-RAS**

**1.Prihodi poslovanja**

**AOP 001 – Prihodi poslovanja**

U razdoblju od 01.01.-31.12.2021. prihodi poslovanja (razred 6) iznose 4.085.160 kuna i veći su od ostvarenih u 2020. godini za 4,7%.

**AOP 045/063 – Pomoći iz inozemstva i od subjekata unutar opće države**

Tekući pomoći proračunskim korisnicima iz proračuna koji im nije nadležan predstavljaju sredstva za plaće i ostale izdatke za zaposlene koje doznačuje Ministarstvo znanosti i obrazovanja.

Općina Sveta Marija sufinancira prehranu učenicima i dala je sredstva za uvođenje video nadzora.

Kapitalne pomoći proračunskim korisnicima iz proračuna koji im nije nadležan predstavljaju sredstva dobivena za nabavu udžbenika i sredstva za nabavu knjiga za školsku knjižnicu.

**AOP 069 – Pomoći temeljem prijenosa EU sredstava**

U 2021. godini učenici su temeljem projekta Školske sheme dobivali dodatne obroke mlijeka i voća, a dobivena su i sredstva iz projekta „Školski obroci svima“ kojim se osiguravaju obroci učenicima u nepovoljnom socijalnom položaju.

**AOP 112 - Prihodi po posebnim propisima**  odnose se na prihode od uplate učenika za prehranu u školskoj kuhinji (od školske godine 2021./2022. učenici imaju dodatni obrok), članarinu Školskog sportskog društva, članarinu Kluba prijatelja knjige, popravak namjerno oštećenog tableta te izgubljene udžbenike.

**AOP 123 Donacije od pravnih i fizičkih osoba izvan općeg proračuna**

Tekuća donacije koje su ostvarene:

-donacija Šahovskog kluba Sveta Marija-Donji Mihaljevec – garniture za šah i šahovski satovi= 4.680,00 kn

-donacija Crvenog križa iz sredstava solidarnosti= 600,00 kn

-rabat za testove i časopise= 350,76 kn

-donacija GKP Pre-kom za sudjelovanje u eko-kvizu = 2.500,00 kn

-donacija za sakupljene stare baterije= 340,00

-donacija za sakupljeni stari papir=634,00 kn

-donacija sušare za voće od tvrtke IMEX Bjelovar= 2.510,09

Kapitalnu donaciju predstavlja donacija knjige za školsku knjižnicu primljena od Hrvatske pošte.

**AOP 130 – Prihodi iz nadležnog proračuna za financiranje redovne djelatnosti** prihodi su od Međimurske županije sukladno Odluci o kriterijima, mjerilima i načinu financiranja rashoda osnovnih škola u Međimurskoj županiji.

**2.Rashodi poslovanja**

**AOP 147 Rashodi za zaposlene** povećani su odnosu na 2020. godinu, a uzrok ovog povećanja je povećanje osnovice za obračun plaća.

U ostale rashode za zaposlene uključen je i trošak pomoći i otpremnina (prava temeljem važećih kolektivnih ugovora za zaposlenike u osnovnom školstvu) za 2021. godinu čija će isplata biti u siječnju 2022. godine, kada će biti osigurana i sredstva.

**AOP 158 Materijalni rashodi**

Značajna odstupanja od prethodne godine:

-AOP 160 – Službena putovanja – u 2021. godini stručna usavršavanja su se u odnosu na 2020. održavala i uživo

-AOP 163 –povećani su troškovi loko-vožnje

-AOP 168 – nabavljan je materijal za potrebe izgradnje učionice na otvorenom

-AOP 169 –nabavljeni su garderobni ormarići učenike, računalo s monitorom, pisač i dr.

**AOP 172 Rashodi za usluge**

Značajnija odstupanja od prethodne godine:

AOP 174-plaćena je usluga instalacije videonadzora

AOP178-povećani troškovi zbog plaćanja testiranja na COVID-19

**3. Rashodi za nabavu nefinancijske imovine**

**AOP 344 – Rashodi za nabavu nefinancijske imovine-** nabava knjiga za školsku knjižnicu, udžbenika za učenike i programa za potrebe školske knjižnice

**Višak prihoda i primitaka raspoloživ u sljedećem razdoblju**

Za razdoblje 1.1.-31.12.2021. ostvaren je višak prihoda i primitaka u izvještajnom razdoblju u iznosu od 12.105 kn. Uz višak prihoda poslovanja iz prethodnih godina od 54.580 kn, ukupan višak prihoda i primitaka raspoloživ u sljedećem razdoblju iznosi 66.685 kn.

**Obrazac P-VRIO**

U 2021. godini primljena je donacija poligona za tjelesnu aktivnost djece, a Općina Sveta Marija donirala je policu i komodu Područnoj školi Donji Mihaljevec.

Rashodovani su udžbenici koji nisu u upotrebi, a imali su sadašnju vrijednost.

**Obrazac BIL**

U 2021. godini Osnovna škola Sveta Marija nije koristila zajmove niti robne kredite. AOP 168 kontinuirani rashodi budućih razdoblja predstavljaju obveze za obračunatu a nedospjelu plaću za prosinac 2021. godine.

Po provedenoj inventuri izvršeno je isknjižavanje neispravne opreme bez knjigovodstvene vrijednosti, te udžbenika koji nisu u upotrebi.

Primljene je donacija sitnog inventara i opreme.

Potraživanja predstavljaju potraživanja od zaposlenika za previše plaćen iznos testiranja na COVID 19 (vraćeno početkom siječnja 2022.) i potraživanja za naknadu za bolovanje na teret HZZO.

U bilanci se kao izvanbilančni zapisi vode, sukladno dobivenim uputama, oprema (tableti, ormarići za punjene, projektori i prijenosna računala) koju je škola dobila iz projekta Podrška provedbi Cjelovite kurikularne reforme faza II, a za koju od strane Ministarstva znanosti i obrazovanja još nije dobivena odluka o prijenosu vlasništva.

Po pokrenutim tužbama zaposlenika za razliku isplate osnovice plaće knjižene su potencijalne obveze po sudskim sporovima. Sindikat i Vlada RH različito tumače Izmjene i dopune Dodatka Sporazumu o osnovici za plaće u javnim službama. Obračun plaće je vršen po osnovici određenoj od strane Ministarstva znanosti i obrazovanja, a primjenjivala se za sve zaposlene u javnim službama. Školu za isplatu razlike osnovice tuži 9 djelatnika za koje su sudski sporovi u tijeku, a jedan sudski spor riješen je u 2021. godini i isplaćena je razlika plaće po sudskoj presudi.

Popis sudskih sporova u tijeku

|  |  |  |  |  |  |  |
| --- | --- | --- | --- | --- | --- | --- |
| Tuženik | Tužitelj | Opis prirode spora | Iznos glavnice | Procijenjeno vrijeme odljeva ili priljeva sredstava | Početak sudskog spora | Ukupna procjena sredstava |
| Osnovna škola Sveta Marija | 9 djelatnika OŠ Sveta Marija | Radni spor -razlika osnovice za obračun plaće | Bruto I.  30.072,74  +doprinosi na plaću + kamate | ožujak-lipanj 2022. | lipanj 2021. | 75.700,00 s uračunatim parničnim troškovima i sudskim pristojbama |

**Obrazac OBVEZE**

Nedospjele obveze čine obveze za obračunatu a nedospjelu plaću za mjesec prosinac 2021. (isplaćeno 12 plaća u 2021. godini) i ostale obveze (obveze za nedospjele troškove električne energije, plina, telefona i dr. za prosinac 2021.).

**Obrazac RAS-FUNKCIJSKI**

Osnovna škola Sveta Marija obavlja uslugu osnovnoškolskog obrazovanja uvedenu na AOP 113 Osnovno obrazovanje. Na AOP 122 Dodatne usluge u obrazovanju uvedene su usluge prehrane učenika u školskoj kuhinji.

Sveta Marija, 31. siječnja 2022.

RAVNATELJICA:

Gorana Šavora Peter, prof.